Bloulig-tiener weer in hospitaal, steeds geen hulp | Maroela Media
Thomas Ferreira, wat verlede maand deur ŉ LUR se ampsvoertuig raakgery is in Krugersdorp, is Donderdag weer in die hospitaal opgeneem.
The Star berig dat Ferreira, wat vroeër na ‘n rehabilitasiesentrum oorgeplaas is, het ‘n hoë koors ontwikkel en is omstreeks 14:00 Donderdagmiddag weer in die Krugersdorp-hospitaal opgeneem. “Hy het ‘n hoë koors en hulle het besluit dit is beter dat hy teruggaan hospitaal toe,” het Paul Ferreira, sy pa, gesê. Die departement van behuising het intussen Vrydag gesê dat hy nog nie enige van Ferreira se mediese onkostes betaal het nie. Die hoof van die departement, Mongezi Mnyani, sê hulle moet steeds met die Ferreira-gesin ontmoet om Thomas se mediese onkostes te bespreek. Hy sê die departement sal vroeg volgende jaar met die gesin ontmoet. Die rehabilitasiesentrum waarna Ferreira vroeër oorgeskuif is, beloop glo nagenoeg R120 000 per maand.
Renosterhorings met ‘gif’ ingespuit om stropery te voorkom
NVG soek na slagoffers van ‘kinderpornografie-netwerk’